b'\n_START_ARTICLE_\nBessie Braddock\n_START_PARAGRAPH_\nBessie Braddock (f\xc3\xb8dt Elizabeth Bamber, 24. september 1899 i Liverpool \xe2\x80\x93 13. november 1970) var en britisk politiker fra Labour Party. _NEWLINE_Braddock var kendt som en ivrig socialist og kampagneleder. Hendes m\xc3\xa6rkesager omfattede barselsorlov, b\xc3\xb8rneforsorg og ungdomskriminalitet. Braddock sluttede sig til Communist Party of Great Britain f\xc3\xb8r hun meldte sig ind i Labour Party. Bessies politiske synspunkter var i h\xc3\xb8j grad formet af hendes barndoms\xc3\xa5r i Liverpool, hvor hendes mor involverede Bessie i frivilligt, socialt arbejde._NEWLINE_Bessie gik under \xc3\xb8genavnet "Battling Bessie" pga. hendes diskussionslyst og kampgejst. Bessie er bl.a. kendt fra en ordveksling med Winston Churchill i det britiske parlament, hvor hun skulle have ytret "Winston, you are drunk, and what\'s more, you are disgustingly drunk.", hvortil Churchill svarede "Bessie, my dear, you are ugly, and what\'s more, you are disgustingly ugly. But tomorrow I shall be sober and you will still be disgustingly ugly." _NEWLINE_I 1922 giftede hun sig med John "Jack" Braddock. Jack Braddock blev siden borgmester i Liverpool City Council i perioden fra 1955 til 1961 og igen fra maj 1963.'